Dell купува доставчика на решения за защита на данните Credant - Бизнес | Computerworld.bg
Dell купува доставчика на решения за защита на данните Credant
Технологията на Credant ще стане част от портфолиото за сигурност на Dell.
2901 прочитания
Dell е сключила сделка за придобиването на доставчика на решения за защита на данните Credant Technologies и планира да добави технологията на компанията към своите предложения за корпоративна ИТ сигурност.
Компаниите не разкриха условията на сделката. Credant е създадена през 2001 г. в Адисън, Тексас, на около 200 мили от централата на Dell в Раунд Рок.
Credant продават софтуер и услуги за криптиране на данни и ги предпазва при преноса им между компютри, мобилни устройства, USB флашки, облачни услуги и др. Тя предлага единна конзола за политиките за защита на данните във всички тези платформи и казва, че нейният софтуер може да „съжителства“ със съществуващите корпоративни системи за управление. Компанията твърди, че тя защитава над 2 милиона крайни устройства в индустриални сектори като отбрана, здравеопазване, медии и университети.
Dell каза, че ще ползва софтуера на Credant за подобряване на защитните възможности на
своите компютри от сериите Latitude, OptiPlex и Precision. Dell вече има подписани споразумения с Credant за ОЕМ и за съвместен развой и ползва технологията на компанията в своя продукт Dell Data Protection/Encryption.
Още преди да реализира сделката с Credant само през тази година Dell похарчи $4,9 млрд. за придобивания, за да засили позициите си в корпоративния сегмент.
Dell ще предлага управлявани услуги за SAP HANA в Европа
Dell атакува конвергентната инфраструктура с новата Active Systems
Dell увеличава предложенията си за частни облаци и се насочва към Европа
Dellсигурностпридобиване
Dell ще предлага управлявани услуги за SAP HANA в ЕвропаDell атакува конвергентната инфраструктура с новата Active SystemsDell увеличава предложенията си за частни облаци и се насочва към Европа